Verdenseneren spilte fotball med kompiser - mister British Open
Grunnen: McIlroy skadet ankelen under en fotballøkt med kompiser. – Utrolig amatørmessig, er dommen fra Magnus Sveen, redaktør i Norsk Golf. – Du ser ikke Jordan Spieth spille fotball to uker før en major. Det er helt utrolig, fortsetter han til VG. Fotballspillernes bisarre uhell: 13 syke skader (krever innlogging) For i verdensenerens skadefravær er det 21 år gamle Spieth som regnes som favoritt på det grønne St. Andrews-gresset. Golfvidunderet har allerede sikret seg to major-titler i år, og vi må tilbake til år 2000 for å finne sist gang noen vant tre på ett år. Den gang het mannen Tiger Woods. – Det sier litt om hvor god han allerede er, det at man må trekke paralleller til Tiger Woods storhetstid for å finne sammenligninger, sier Sveen. Golfspiller kollapset på direkten: Fullførte runden (les saken og se video) – Og det er viktig å huske på: Det er mange flere i toppen nå enn det var på Tigers tid, fortsetter golfredaktøren, som forklarer Spieths genialitet på følgende vis: – Han er ikke eksepsjonelt god på én ting, men som en god kollega sa til meg: Han er god på alt. På alle statistikker finner du ham på topp 10-lista. Det er det som gjør han så ekstremt god, samtidig som han virker å ha en ordentlig vinnerskalle. De best betalte golferne: Tiger Woods ikke lenger best betalt, tross årslønn på 412 millioner kroner (krever innlogging) På grunn av amerikanerens gode form er han storfavoritt til å vinne British Open. – Det er nærmest forventet at han vinner, og det i seg selv er jo helt sykt. Det er utrolig vanskelig å vinne golfturneringer, og man taper jo mer enn man vinner. Likevel er han klar favoritt, sier Sveen, som også håper Tiger Woods skal gjøre det bra. – Det hadde vært utrolig kult for interessen om han kom tilbake igjen. Flere ganger har jeg håpet og håpet, men slik han spiller nå har jeg nesten sluttet å håpe. Nå så jeg han fikk positiv omtale for å komme på 32. plass, og bare det sier litt om hvor langt nede han har vært, og er. Samtidig har han gjort det bra her tidligere, så kanskje får han et lite deja vu, sier Sveen. Agent: - Påstått Tiger Woods-forhold til konkurrantens eks-kone er løgn Har falt 200 ranking-plasser: Woods på jordet Av andre spillere å se opp for i det kommende British Open-et, nevner Sveen blant andre sør-afrikanske Louis Oosthuizen, Dustin Johnson, Ricky Fowler og Sergio Garcia. Men en som i hvert fall ikke vinner: Regjerende mester Rory McIlroy.
I dag går startskuddet for prestisjetunge British Open, men verdensener og regjerende mester Rory McIlroy (26) blir ikke å finne på startstreken.